Aitziber Raya

Aitziber Raya (Murgia, Bizkaia, 2001) ilustratzalea eta diseinatzaile grafikoa da.

 Bizitza 
Aitziber Rayak beti izan du gustuko ideiak irudietara ekartzea, formekin eta koloreekin jolasean aritzea. Egunerokoa fantasiarekin uztartzea atsegin du, irudimenez beteriko mundu berriak sortzeko.  

Ilustrazio eta diseinu grafiko ikasketak egin zituen Euskal Herriko Unibertsitatean (2019-2023) eta masterra eskuratu zuen unibertsitate berean 2025ean. Diseinu eta Ilustrazio ikasketak egin zituen Valentziako Unibertsitate Politeknikoan. Ikasketak hastearekin batera, hasi zen ilustrazioarekin loturiko lehenengo lanetan. Gradu Amaierako Lan modura, bere amonaren errezetak biltzen dituen liburua sortu zuen: 'Las cosas se hacen con cariño'. 

 Lan ibilbidea 
2025ean Aitziber Rayak eta Gotzone Butron idazleak ‘Orkestra zooragarria’ albuma ondu zuten. Musika eta fantasia bikain uztartu izana eta istorio dibertigarri eta hezitzaile bat sortu izana goraipatu zituen Etxepare Saria ematea erabaki zuen epaimahaiak (Idoia Sobrino Lopez liburuzaina, Patxi Zubizarreta idazlea eta Aitziber Akerreta Hernández ilustratzailea).

Haur eta gazte literaturari dagokionez, Galtzagorri elkarteak Iruñeko Udalaren laguntzaz urtero antolatzen duen Biko-Teka tailerrean parte hartu zuen 2024an.

 Argitalpenak 

 Orkestra zooragarria (Pamiela, 2025)
 Las furias guíen tu firme brazo (Sugaar, 2025)
 Relatos de la Sección Oculta (Sugaar, 2024) 

 Sariak 

 2025eko Etxepare saria jaso zuen Gotzone Butron Kamiruaga idazlearekin egindako Orkestra zooragarria albumagatik.

 Erreferentziak 

 Kanpo estekak 

 Elkarrizketa: Aitziiber Raya 'Orkestra Zooragarria' album ilustratuaren egilearekin Erran, 2025.07.11

Kategoria:Derioztarrak
Kategoria:Euskal Herriko ilustratzaileak
Kategoria:Emakume ilustratzaileak
Kategoria:Emakume diseinatzaile grafikoak